Glam metal

Glam metal (også omtalt som puddelrock, hair metal («hår-metall»), sleaze metal («snusk-metall») og pop-metall) er en undersjanger av hard rock og heavy metal. Den kombinerer elementer fra disse sjangrene med punk rock og popmusikk, legger til fengende hooks og gitarriff, samtidig som den låner utseende og mote fra 1970-tallets glamrock. Forskjellene mellom glam metal og glamrock er ikke alltid like lett å skille, men generelt kan man hevde at der glamrocken slutter, er det glam metal som begynner.

Stilen kan bli sporet tilbake framtoningen til Aerosmith, Alice Coopers gruppe, Boston, Cheap Trick, Kiss, The New York Dolls og Van Halen. Det oppsto på slutten av 1970-tallet og tidlig på 1980-tallet i USA, særlig på Los Angeles’ musikkmiljø på Sunset Strip, fremmet av foregangsgrupper som Mötley Crüe, Quiet Riot, Ratt og New Jersey-gruppa Bon Jovi. Stilen var særlig populær gjennom 1980-tallet og begynnelsen av 1990-tallet og gjorde grupper som Poison, Cinderella, og Warrant kjente. Stilen var assosiert av fargerike klær, sminke og strittende hårfrisyrer. Poison hadde eksempelvis langt raggete eller kjemmet håret bakover, metallknotter, lær og sminke på sine konserter.

Beskrivelse 

Bandene var mest kjente for bruken av sceneshow og glorete og feminine klær og utseende inspirert av 1970-tallets glam rock, samt appellere til et bredt publikum ved å lage fengende, myke heavy metal-låter. Glam metal-scenen har sitt opphav på Amerikas østkyst. På grunn av bandenes visuelle stil og fengende sanger ble de dominerende blant heavy metal som ble vist på MTV. MTV var på 1980-tallet med på å gjøre heavy metal kommersielt. Tidlig på 1990-tallet sank glam metals popularitet, og grunge tok over som den nye store hardrock-sjangeren på hitlistene. MTV har i ettertid blitt kritisert for å ha spilt for mye glam metal og overeksponert enkeltsanger slik at publikum fort gikk lei. Som en konsekvens førte glam metals kommersielle suksess og eksponering til at øvrig metall ble satt i skyggen.

Historie
Sjangeren har røtter fra rocke- og heavy metal-band fra 1970-tallet. Inspirert fra grupper som AC/DC, Aerosmith, Alice Cooper, Black Sabbath, Deep Purple, KISS, Led Zeppelin, New York Dolls, Queen, The Sweet og Van Halen.

Eksempler på glam metal-band
 Bon Jovi
 Dokken 
 Europe 
 Kiss (1983-1989)
 Mötley Crüe 
 Quiet Riot 
 Ratt 
 Twisted Sister  (1984-1987)
 Whitesnake 
 W.A.S.P. 
 TNT
 Guns 'N' Roses

Se også
:Kategori:Glam metal-band

Referanser

Litteratur 
 Auslander, P. (2006): Performing Glam Rock: Gender and Theatricality in Popular Music, Ann Arbor, MI: University of Michigan Press, ISBN 0-7546-4057-4.
 Batchelor, R.; Stoddart, S. (2007): The 1980s, London: Greenwood Publishing Group, ISBN 0-313-33000-X.
 Bogdanov, V.; Woodstra, C.; & Erlewine, S. T. 2002): All Music Guide to Rock: the Definitive Guide to Rock, Pop, and Soul, Milwaukee, WI: Backbeat Books, 3. utg., ISBN 0-87930-653-X.
 Bukszpan, D. (2003): The Encyclopedia of Heavy Metal, London: Barnes & Noble Publishing, ISBN 0-7607-4218-9.
 Moore, R. (2009): Sells Like Teen Spirit: Music, Youth Culture, and Social Crisis, New York, NY: New York University Press, ISBN 0-8147-5748-0.
 Nicholls, D. (1998): The Cambridge History of American Music, Cambridge: Cambridge University Press, ISBN 0-521-45429-8.

Heavy metal-sjangere